钦定古今图书集成/明伦汇编/氏族典/第126卷 > 陈镒
## 钦定古今图书集成/明伦汇编/氏族典/第126卷 > 陈镒

按《明外史陈镒传》：“‘镒字有戒，吴县人。永乐十年进士。
授御史，迁湖广副使，历山东、浙江，皆有声。宣德十年，
擢右副都御史，镇守陕西。正德改元，镒言陕西用兵，
民困供亿，派征物料，乞悉停免’。诏可。巡延绥、宁夏边，
条奏军民便宜，多所废置。六年春，以镒久劳于外，命
与王翱岁一更代。七年，翱调辽东，镒复出镇。岁满当”
代，以陕人乞留，诏仍旧任。九年进右都御史，镇守如
故。命巡视甘肃、宁夏、延绥边务，寻还理院事。也先将
入犯，命出抚畿内。事宁，召还，进左都御史。景泰二年，
陕西饥，军民万馀人愿得陈公活我。监司以闻，帝复
命之。镒凡三镇陕，先后十馀年，陕人戴之若父母。三
年召还，加太子太保，掌都察院。明年以疾致仕。卒。赠
太保，谥《僖敏》。